Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7134

2. Megjegyzés: A rendkívüli légi jelentések továbbítására vonatkozóan lásd a 4.2.3 pontot. 2.20.2 Tartsanak fenn szoros együttműködést a körzeti irányító központok, a repüléstájékoztató központok valamint a társított időjárás észlelő hivatalok között annak biztosítása érdekében, hogy a NOTAM és SIGMET közleményekben jelzett vulkáni hamuról szóló tájékoztatások egymással megegyezők legyenek. 2.21 Együttműködés a légiforgalmi tájékoztató szolgálatok és a légiforgalmi szolgálati hatóságok között 2.21.1 Annak érdekében, hogy a légiforgalmi tájékoztató szolgálati egységek beszerezzék azokat a tájékoztatásokat, amelyek lehetővé teszik, hogy a légijármű számára megadják a legfrissebb repülés előtti tájékoztatásokat és kielégítsék a repülés közbeni tájékoztatásokra vonatkozó igényeket is, szükség szerint hozzanak intézkedéseket a légiforgalmi tájékoztató szolgálatok és a légiforgalmi szolgálati hatóságok között, hogy a légiforgalmi szolgálatok személyzete a felelős légiforgalmi tájékoztató szolgálati egységnek a lehető legkisebb késéssel jelentse:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes